**PROGRAMI PËR GRANTET E VOGLA**

**BUNA FAZA II**

**UDHËZIMET DHE KRITERET E ZBATIMIT PËR APLIKUESIT**

*Mbrojtja e natyrës dhe promovimi i biodiversitetit mund të jenë të qëndrueshëm vetëm nëse njerëzit, të cilët në aspektin gjeografik, ekonomik dhe kulturor ndodhen pranë zonave të përfshira, do të ndihen mirë dhe të kënaqur me mbrojtjen e natyrës.*

Zyra Rajonale e IUCN-së për Europën Lindore dhe Azinë Qëndrore (ECARO), së bashku me organizatat e saj partnere – PAP/RAC dhe INCA është përgjegjëse për zbatimin e Programit të Granteve të Vogla (PGV) për OJQ-të, Organizatat e Shoqërisë Civile, Universitetin dhe komunitetet e nivelit vendor të cilat jetojnë brenda Peizazhit të Mbrojtur Lumi Buna-Velipojë (PMLBV-s*ë*) të ndodhur në Bashkinë e Shkodrës në pjesën veriperëndimore të Shqipërisë. Programi financohet nga Fondacioni MAVA.

PGV-ja është pjesë e Projektit për Mbrojtjen e Deltës së Bunës (www.livingbuna.org). Qëllimi i përgjithshëm i projektit është të sigurojë ruajtjen afatgjatë të llojeve dhe habitateve në Peizazhin e Mbrojtur Lumi Buna-Velipojë me theksin e veçantë në ndalimin ose zvogëlimin e ndjeshëm të zhvillimit të paqëndrueshëm dhe shpërdorimit të ujit. Për të adresuar këto kërcënime janë planifikuar të merren masa për zonën në bazë të Programit për Grantet e Vogla.

1. **Objektivat e Programit për Grantet e Vogla**

Qëllimi i Programit për Grantet e Vogla është të mbështesë praktikat e qëndrueshme duke financuar iniciativat e gjelbra të bizneseve vendore, restaurimin e ekosistemit dhe habitateve që kontribuojnë në zhvillimin e qëndrueshëm të rajonit duke mbështetur në të njëjtën kohë ruajtjen e Peizazhit të Mbrojtur. Të gjitha veprimet duhet të jenë në përputhje me objektivat e Peizazhit të Mbrojtur duke ndihmuar kështu zbatimin e Planit të Menaxhimit. Ato kanë për qëllim ruajtjen e vlerave ekologjike dhe kulturore, duke zhvilluar njëkohësisht potencialin e pashfrytëzuar të veprimtarive ekonomiko-shoqërore të lidhura drejtpërdrejt me përdorimin e qëndrueshëm të shërbimeve të ofruara nga ekosistemi ekzistues.

**PGV-ja ka katër prioritete tematike të mëposhtme:**

1. **Restaurimin e habitateve dhe zbatimin e Zgjidhjeve të Mbështetura tek Natyra;**
2. **Skemat e stimujve agro-mjedisore dhe kursimin e ujit që përfshijnë përmirësimin e qëndrueshmërisë së sistemeve të ujitjes;**
3. **Zhvillimin e turizmit të qëndrueshëm;**
4. **Peshkimin e qëndrueshëm.**

----------------------------

\* Objektivat e planit të menaxhimit të PMLBV-së janë paraqitur në Shtojcën 1.

1. **Vlera e financimit**

Financimi i miratuar nga Fondi i Granteve të Vogla do të bazohet në nevojat e veçanta të secilit projekt, siç paraqiten nga aplikuesit përmes buxhetit të tyre të propozuar për projektin. Propozimet e projekteve do të shqyrtohen dhe miratohen për financim nga komiteti i vlerësimit të Granteve të Vogla i cili rezervon të drejtën për të modifikuar buxhetin e propozuar të projektit, në mënyrë që të pasqyrojë më mirë veprimtaritë e projektit ose të përshtatë buxhetin sipas kërkesave të programit. Buxheti total i programit është 108,000 Euro, i cili do të ndahet ndërmjet të gjithë prioriteteve tematike:

* **Vlera minimale e grantit për projekt: 5,000.00 EUR**
* **Vlera maksimale e granit për projekt e zbatuar nga individë/entitete jo-ligjore: 10,000.00 EUR**
* **Vlera maksimale e grantit për projekt e zbatuar nga organizatat/entitetet ligjore/operatorët e bizneseve: 20,000.00 EUR**
* **Vlera maksimale e grantit për projekt për konsorciumin e ortakëve të shumtë: 30,000 EUR në rastet kur projekti mbulon 2 prioritete tematike – 40,000 EUR, në rastet kur projekti mbulon 3 ose më shumë prioritete tematike.**

**Bashkë-financimi vlerësohet shumë** në mënyrë që të tregohet angazhim ndaj projektit në të ardhmen, d.m.th. të provohet qëndrueshmëria e veprimtarisë. Ai duhet të jetë afërsisht deri në vlerën 30% të buxhetit. Bashkë-financimi nuk llogaritet sipas vlerës së ofruar nga Granti i Vogël. Bashkë-financimi mund të përfshijë financimin e drejtpërdrejtë të projektit (kontribut me para), punën/orët e punës të aplikuesit (kontribut pa pagesë) dhe gjëra të ngjashme. Aplikimi duhet të përcaktojë detajet e bashkë-financimit.

Përparësi do t´u jepet projekteve të cilat parashikojnë bashkë-financimin nga aplikuesit.

*Shënim: në rast se kanë mbetur fonde të papërdorura për shkak të mungesës së aplikimeve, vlera e secilit grant mund të rritet në përputhje me rrethanat.*

1. **Kohëzgjatja dhe afati kohor i projektit për Programin e Granteve**

Kohëzgjatja minimale e projektit të propozuar është 6 muaj, ndërsa kohëzgjatja maksimale e projektit është 11 muaj. Projektet e këtij Programi duhet të zbatohen duke filluar nga muaji tetor 2021, dhe duhet të kenë përfunduar deri në datën 30 Shtator 2022.

Thirrja për Grantet e Vogla do të hapet më datë **01 August 2021 në orën 09:00 dhe do të mbyllet në datën 22 Gusht 2021 në orën 23:59**.

Të gjithë aplikuesit do të njoftohen për vendimin brenda 10 ditëve punë duke filluar nga data e mbylljes së thirrjes.

1. **Prioritetet tematike/veprimtaritë kryesore**

Projektet e Granteve të Vogla do të adresojnë një ose më shumë nga katër prioritetet e mëposhtme tematike:

**a) Restaurimin e habitateve bregdetare dhe zbatimin e Zgjidhjeve të Mbështetura tek Natyra**

Zgjidhjet e Mbështetura tek Natyra janë veprime për të mbrojtur, menaxhuar në mënyrë të qëndrueshme dhe restauruar ekosisteme natyrore dhe të modifikuara në mënyra të cilat adresojnë sfidat shoqërore në mënyrë të efektshme dhe të përshtatur, për të siguruar si mirëqenien e njeriut ashtu edhe përfitimet e biodiversitetit. Ato përforcohen nga përfitimet që vijnë nga ekosistemet e shëndetshme dhe synojnë sfida kryesore të tilla si ndryshimet klimatike, zvogëlimin e rrezikut nga fatkeqësitë, sigurimin e ushqimit dhe ujit, shëndetin, dhe janë kritike për zhvillimin ekonomik.

Analizimi i situatës dhe kërcënimet ekzistuese

PMLBV-ja mbulon një prej sistemeve ligatinore më të mëdha dhe më të rëndësishme në Shqipëri. Ai përfshin një shumëllojshmëri të madhe të habitateve ligatinore; disa prej të cilave janë të renditura në Direktivën për Habitatet 92/43/KEE meqenëse janë zonat prioritare për ruajtjen. Brenda PMLBV-së prania e përgjithshme e ligatinave është reduktuar ndjeshëm përmes dranazhimit të tokave dhe shndërrimit të tyre në toka bujqësore. Zonat ligatinore kryesore përfshijnë Lumin Buna dhe deltën, Kënetën e Domit dhe Lagunën e Vilunit, si dhe ligatinat e Velipojës të përfshira brenda zonës qendrore të ruajtjes të PMLBV-së.

Kërcënimi kryesor për burimet ujore është rritja e nivelit të ndotjes, të tilla si ujërat e përdorura të patrajtuara; menaxhimi i papërshtatshëm i mbetjeve të ngurta dhe rritja e përdorimit të kimikateve bujqësore të tilla si plehrat kimikë dhe pesticidet. Mbetjet e ngurta të transportuara nga Shkodra përmes Lumit Buna depozitohen në zonë, duke shkaktuar ndotjen e zonave bregdetare. Këto ndikime përbëjnë një kërcënim të drejtpërdrejtë për sistemet ligatinore dhe për banorët e zonës përmes furnizimeve me ujë të pijshëm të kontaminuar. Përzierja e mbetjeve të ngurta me ujin në plazhet e Velipojës krijon gjithashtu një shqetësim të madh.

**Shembujt e veprimtarive të lejueshme** (këto janë vetëm shembuj dhe mund të merren gjithashtu parasysh veprimtaritë e tjera të cilat synohen për restaurimin e habitateve bregdetare)**:**

* Pyllëzimi i zonave të degraduara dhe të fragmentuara (copëzuara) lumore përgjatë Lumit Buna;
* Restaurimi i zonave me mbetje dunash ranore në mënyrë që të rindërtohet vargu i habitateve tipike për dunat ranore;
* Restaurimi i habitateve të rëndësishme brenda PMLBV-së;
* Restaurimi i llojeve të rralla bimore për të rritur numrat e tyre (nëse është e zbatueshme); dhe
* Inventari i zonave/habitateve bregdetare të pasura me biodiversitet dhe të cënueshme.

Puna e përshtatshme parapërgatitore dhe planifikimi i detajuar duhet të informojnë të gjithë procesin e restaurimit. Projektet duhet të demonstrojnë qartë se janë marrë të gjitha masat e duhura për të parandaluar dëmet dhe/ose përkeqësimin e habitateve prioritare ose shfaqjen e ndikimeve të tjera të dëmshme.

**b) Skemat e stimujve agro-mjedisore dhe të kursimit të ujit duke përfshirë ujitjen**

Analizimi i situatës dhe kërcënimet ekzistuese

Kufizimet kryesore në bujqësi përfshijnë fragmentimin (copëzimin) e tokës dhe përmasat e fermave të vogla, nivelet e kufizuara të prodhimit, vështirësitë në marrjen e kredisë dhe për rrjedhojë investimin në mekanizimin dhe ujitjen, dhe në aksesimin e tregjeve. Kërcënimet shtesë lidhen me rrezikun e lartë të përmbytjeve dhe statusin e paqëndrueshëm përkatës të disa prej kanaleve kulluese dhe stacioneve të pompimit. Dëmi i shkaktuar nga shpendët ndaj kulturave bujqësore dhe humbjet e gjedhëve për shkak të kafshëve grabitqare është gjithashtu i pranishëm, por nuk konsiderohet si shumë i rëndësishëm.

Shtrirja e ligatinave brenda PMLBV-së është reduktuar ndjeshëm përmes kryerjes së punimeve kulluese duke i shndërruar ato në toka për përdorim bujqësor, deri në atë masë që pjesa më e madhe e zonave të përmbytjeve të jetë nën prodhimin e vazhdueshëm bujqësor. Kërcënime shtesë vijnë në formën e përkeqësimit të cilësisë së ujit, veçanërisht në lidhje me transportimin e sedimenteve nga fushat bujqësore fqinje dhe përdorimi pa kriter nga gjedhët.

**Shembujt e veprimtarive të lejueshme** (këto janë vetëm shembuj dhe disa veprimtari të tjera të cilat janë synuar të krijojnë skema stimujsh agro-mjedisore mund të merren gjithashtu parasysh për të përmirësuar praktikat bujqësore dhe për t´i bërë ato më të përshtatshme për mjedisin):

* Kontenjerë të përshtatshëm për mjedisin në lidhje me depozitimin e plehrave organikë (për të reduktuar rrjedhjen e azotit në ujërat nëntokësorë dhe më tej në lumë);
* Të mbrohen habitatet e vlefshme/të rralla/endemike brenda tokës bujqësore duke vendosur gardhime për të shmangur kullotjen pa kriter të bagëtive;
* Të përmirësohen sistemet e ujitjes në mënyrë që të kursehet uji;
* Rritja e bimëve/barërave mjekësore autoktone për peizazhin e mbrojtur dhe të kultivuara në mënyrë të paqëndrueshme/të paligjshme (Salvia);
* Përmirësimi i cilësisë së ujit.

**c) Zhvillimi i turizmit të qëndrueshëm**

Analizimi i situatës dhe kërcënimet ekzistuese

Veprimtaria kryesore turistike është turizmi i plazhit veror. Vizitorët priren të qëndrojnë vetëm për një periudhë të shkurtër (nga disa ditë deri në disa javë). Ky lloj i turizmit me vëllim të lartë – shpenzime të ulëta rezulton në trysni të larta ndaj burimeve të nivelit vendor, për shembull në lidhje me kërkesat për shërbimet dhe menaxhimin e mbetjeve. Ai gjithashtu është shkaktari kryesor për zhvillimin e vazhdueshëm urban të pakontrolluar.

Dunat ranore janë një tjetër komponent i cili kërcënohet dukshëm, kryesisht për shkak të ndikimeve të lidhura me turizmin si në formën e niveleve të larta të përdorimit të drejtpërdrejtë (turizmi i plazhit) ashtu edhe në zhvillimin e infrastrukturës për t´i shërbyer turistëve të plazhit. Erozioni bregdetar është një tjetër kërcënim i rëndësishëm, i cili lidhet me ndërtimin e digës në rrjedhën e sipërme e cila çon në transportime të reduktuara të sedimenteve në Lumin Buna, dhe për rrjedhojë nivele të ulëta të depozitimit të sedimenteve në sistemin bregdetar.

**Shembujt e veprimtarive të lejueshme** (këto janë vetëm shembuj dhe mund të merren gjithashtu parasysh veprimtari të tjera të cilat synohen për Sektorin e turizmit të qëndrueshëm/zhvillimin e infrastrukturës)**:**

* Zhvillimi i shtigjeve tematike të përshtatshme për mjedisin për ecje dhe çiklizëm;
* Promovimi i habitateve më të rëndësishme, llojet brenda PMLBV-së (tabelat informuese);
* Zhvillimi i ofertave të eko-turizmit të qëndrueshëm (duke përfshirë akomodimin/shtëpitë akomoduese);
* Zhvillimi i ofertave për bujtinat e përshtatshme për mjedisin;
* Veprimtaritë e menaxhimit të mbetjeve.

*Shënim: grupet e komunitetit mund të krijojnë një ofertë të përbashkët në mënyrë që të lidhin ofruesit e shërbimeve dhe të krijojnë një zinxhir të furnizimit të turizmit në fshat. Për shembull përfaqësues të ndryshëm të komunitetit do të punojnë për përmirësimin e mjediseve akomoduese për vizitorët, të tjerët mund të krijojnë oferta kateringu, ndërsa disa të tjerë mund të hapin furra buke (nëse është e zbatueshme) ose punishte me punime artizanale tradicionale, etj.*

**d) Peshkimi i qëndrueshëm**

Analizimi i situatës dhe kërcënimet ekzistuese

Liqeni i Shkodrës është zona kryesore e peshkimit brenda zonës, por peshkimi shtesë kryhet brenda PMLBV-së në Lumin Buna, në det, dhe në zonat më të mëdha ligatinore, veçanërisht në Lagunën e Vilunit. Kapja e peshkut në ujërat e ëmbla paraqitet në rënie, ndoshta për shkak të praktikave aktuale të peshkimit të cilat konsiderohen të jenë të paqëndrueshme dhe pasqyrohen në rënien e numrit të kapjeve të peshkut. Peshkatarët në det përballen me konkurrencë të fortë nga mjetet më të mëdha të cilat vijnë nga porti aty pranë. Nivelet në rritje të ndotjes përbëjnë një rrezik të mundshëm në lidhje me cilësinë e peshkut për konsum.

**Shembujt e veprimtarive të lejueshme** (këto janë vetëm shembuj dhe mund të merren parasysh edhe veprimtari të tjera të cilat synohen për peshkimin e qëndrueshëm):

* Krijimi/ zgjerimi i fermave të vogla private të përshtatshme për mjedisin;
* Mbështetje për mjediset e qëndrueshme të shumimit të peshkut;
* Mbështetje për veprimtaritë e peshkimit në shkallë të gjerë dhe të përshtatshme për natyrën (rinovimi i pajisjeve të peshkimit, etj.).

*Shënim: veprimtaritë e lartpërmendura janë thjesht shembuj dhe do të merren parasysh disa ndërhyrje të tjera shtesë. Veprimtaritë e propozuara bazohen në planin e menaxhimit dhe sugjerimet e ADZM-së.*

1. **Lejueshmëria dhe mbulimi gjeografik**

PMLBV-ja është zona fillestare e ndërhyrjes. Të gjithë projektet duhet të kryhen brenda kufijve të cilët mbulojnë njësitë e mëposhtme bashkiake: Rrethinat, Ana e Malit, Dajç, Velipojë, Bërdicë, Bushat, Balldren i Ri, dhe Shëngjin.

Përfaqësuesit, entitetet ligjore (organizatat) dhe jo-ligjore (individët) nga të gjitha komunitetet e ndodhura në Shqipëri, të cilët dëshirojnë të përmirësojnë gjendjen e jetesës në PMLBV në mënyrë të qëndrueshme përmes skemave të granteve të vogla, janë të lejuar të marrin pjesë. Për më tepër, OJQ-të, OSHC-të, Universiteti të ndodhura në Shqipëri janë gjithashtu të lejuara nëse projektet e propozuara janë brenda kufijve të synuar të PMLBV-së.

Organizatat ose grupet e komunitetit janë gjithashtu të mirëpritura të krijojnë një koalicion/aleancë për të aplikuar për grantet. Përparësi do t´i jepet organizatave me përvojën e mëparshme me PMLBV-në dhe punën në koalicion me komunitetin vendor.

Shënim: projektet që zbatojnë veprimtaritë e mëposhtme do të kenë përparësi:

* **Veprimet në terren** të zbatuara përmes një procesi gjithëpërfshirës dhe me pjesëmarrje të gjerë, duke siguruar përfshirjen e fuqishme të komuniteteve të synuara vendore;
* **Veprimtaritë që sjellin të ardhura** në lidhje me zhvillimin e qëndrueshëm të turizmit, burimet natyrore, bujqësinë e qëndrueshme dhe biodiversitetin; dhe
* **Veprimtaritë që kontribuojnë ndaj objektivave të Planit të Menaxhimit të PMLBV-së.**

1. **Kriteret e Përzgjedhjes**

Projektet do të zgjidhen sipas kritereve të mëposhtme

* Realizueshmëria teknike dhe ekonomike e projektit;
* Qëndrueshmëria e demonstruar në periudhën afatgjatë (përmes bashkë-financimit);
* Kontributi ndaj kushteve të përmirësuara shoqërore dhe ekonomike të popullsisë së nivelit vendor;
* Ndikimi i pritur ndaj ligatinave bregdetare, menaxhimi i qëndrueshëm i burimeve natyrore, turizmi i qëndrueshëm, peshkimi i qëndrueshëm;
* Pranimi shoqëror dhe kulturor: përfshirja e njerëzve të zonës, përfshirja e grave;
* Për komunitetet e zonës: projekte të cilat janë të lehta për t´u zbatuar dhe do të sjellin rritje të të ardhurave për familjet në përputhje me objektivat e PM-së.

1. **Komiteti për përzgjedhjen dhe vlerësimin**

Aplikimet do të vlerësohen nga një Komitet Vlerësimi. Komiteti do të përbëhet nga partnerët e projektit: IUCN (Kryetari i Komitetit), PAP/RAC dhe INCA. Bashkia e Shkodrës do të veprojë si vëzhguese. Komiteti i Vlerësimit do të shqyrtojë dhe vlerësojë aplikimet në bazë të kritereve të detyrueshme për përzgjedhjen duke përdorur tabelën e vlerësimit të hartuar posaçërisht me pikët përkatëse. Nëse kriteret e detyrueshme përmbushen, aplikuesit e suksesshëm do të zgjidhen nga Komiteti dhe rezultatet do të dërgohen tek vëzhguesi (Bashkia e Shkodrës) për miratimin e tyre përfundimtar.

Komiteti i Vlerësimit përbëhet nga anëtarët e mëposhtëm:

* IUCN (2 anëtarë)
* PAP/RAC
* INCA

Vëzhguesit:

* 1 përfaqësues nga Bashkia e Shkodrës
* 1 përfaqësues nga ADZM-ja

Gjatë të gjithë procesit të zbatimit, komiteti i sapokrijuar i menaxhimit të PMLBV-së do të informohet për progresin dhe rezultatet e përzgjedhjes.

1. **Procedura e aplikimit**

Të gjithë aplikimet duhet të paraqiten si një paketë dokumentacioni të strukturuar brenda afatit të përcaktuar të paraqitjes në Institutin për Ruajtjen e Natyrës në Shqipëri (INCA) në mënyrë elektronike në adresën e mëposhtme: info@inca-al.org. Vetëm aplikimet e plota do të pranohen duke përdorur formatet e ofruara (Shtojca 2). Përfaqësuesit e INCA-s do të ofrojnë mbështetje për aplikuesit e mundshëm në mënyrë që t´i ndihmojnë ata me procesin e aplikimit dhe t´i përgjigjen pyetjeve të tyre.

Me nënshkrimin e formularit të deklarimit, aplikuesi i jep IUCN-së lejen për të përdorur informacionin e paraqitur, duke përfshirë të dhënat personale të cilat formojnë pjesën e propozimit. Në rastet kur jepen të dhënat për punonjësit (p.sh. CV-të) në propozim, aplikuesi siguron se ka marrë leje me shkrim nga ata individë për të ndarë informacionin me IUCN-në, dhe përdorimin e këtij informacioni nga IUCN-ja.

Pasi të jetë shpallur thirrja për marrjen e propozimeve të projekteve, aplikuesit do të kenë **21 ditë** për të paraqitur propozimet e tyre. Komiteti do të vlerësojë propozimet dhe do të informojë të gjithë aplikuesit për përzgjedhjen brenda **10 ditëve punë** pas afatit të paraqitjes. Pas vendimit të Komitetit të Vlerësimit për të financuar projektin, aplikuesi do të njoftohet për vendimin pozitiv për financimin dhe më tej do t´i ofrohet nënshkrimi i kontratës për grantet e vogla.

Të gjithë aplikuesit duhet të kenë llogari aktive bankare në euro në mënyrë që të jenë në gjendje për të marrë këstet përkatëse.

1. **Zbatimi, monitorimi dhe raportimi**

Nënshkrimi i kontratës dhe dhënia e fondeve në bazë të Programit të Granteve të Vogla do të kryhet në Shtator 2021. Të gjithë aplikuesit do të marrin fondet në formën e dy kësteve. Kësti i para në vlerën prej **40%** pas nënshkrimit të kontratës dhe kësti tjetër **60%** pas miratimit të Raportit Përfundimtar. Kur projekti të arrijë në mesin e periudhës së zbatimit, përfituesve të grantit do t´u kërkohet të paraqesin raporte të ndërmjetme të progresit (do të sigurohen formatet përkatëse) në lidhje me progresin e projektit, duke përshkruar të gjithë veprimtaritë e përfunduara dhe ato aktuale në proces, si dhe veprime të planifikuara për pjesën e mbetur të periudhës së projektit.

Pas paraqitjes së raportit të progresit do të kryhet vizita në terren nga anëtari i komitetit të vlerësimit (përfaqësuesi i ADZM-së, koordinatori vendor i projektit). Qëllimi i monitorimit është të vlerësohet progresi i projektit në zbatimin e veprimtarive të detyrës së caktuar, dhe të sigurohet se shpenzimet financiare janë në përputhje me buxhetin e miratuar për periudhën e caktuar. Vizitat e monitorimit do të përfshijnë si gjithmonë një rishikim të zbatimit të projektit, si dhe takime personale me përfituesit përkatës të grantit dhe vizitat në terren. Nëse vizita e monitorimit ka identifikuar ndonjë problem, përfituesve të grantit do t´u kërkohet t´i korrigjojnë këto mangësi brenda afateve të përcaktuara kohore. Financimi i mëtejshëm varet nga natyra e problemit dhe do të mbahet pezull deri sa të jenë zgjidhur çështjet problematike.

Përfituesve të grantit do t´u kërkohet të paraqesin raportin përfundimtar të progresit në përfundim të veprimtarive të projektit. Raporti përfundimtar do të përgatitet në përputhje me formatin e siguruar dhe duhet të përfshijë të gjithë faturat/mandatet për blerjen e mallrave dhe shërbimeve të përcaktuara në formularin e aplikimit.

Vlerësimi i raportit përfundimtar nga komiteti i vlerësimit është një kërkesë e domosdoshme për marrjen e pagesës përfundimtare.

1. **Dokumentet e kërkuara**

**Entitetet jo-ligjore (aplikuesit individualë):**

* Kopje e kartës së identitetit ose pasaportës
* Formulari i deklarimit të aplikuesit

**Entitetet ligjore (OJQ-të, Universiteti):**

* Akti i Regjistrimit në Gjykatë dhe Akti i Themelimit të Organizatës (kopje e origjinalit)
* Statuti i Organizatës (kopje)
* Formulari i Identifikimit Ligjor i plotësuar siç duhet
* Numri i regjistrimit në autoritetin e tatimeve (NIPT) (kopje)
* Një dokument që verifikon statusin aktiv të OJQ-së (portali online E-Albania)
* Një dokument i cili verifikon detyrimet tatimore zero kundrejt agjencive shtetërore (portali online E-Albania)
* Formularin e IUCN-së për Shqyrtimin e të Dhënave
* Formularin e deklarimit të aplikuesit

**Entitetet ligjore (operatorët e biznesit):**

* Dokumentin e regjistrimit në Qendrën Kombëtare për Regjistrimin e Biznesit (kopje)
* Formularin për Identifikimin Ligjor të plotësuar siç duhet
* Numrin e regjistrimit në autoritetin tatimor (NIPT) (kopje)
* Një dokument i cili verifikon statusin aktiv të Biznesit (portali online E-Albania)
* Një dokument i cili verifikon detyrimet tatimore zero kundrejt agjencive shtetërore (portali online E-Albania)
* Provën e regjistrimit në Shqipëri për të paktën një vit (Qarku i Shkodrës)
* Formulari i IUCN-së për Shqyrtimin e të Dhënave
* Formularin e deklarimit të aplikuesit

1. **Ndërprerja e financimit**

Nëse, pas vlerësimit afatmesëm, projektet të cilat kanë marrë këstet e para, nuk janë në gjendje të tregojnë progresin e kërkuar, kontratat do të ndërpriten dhe përfituesit e grantit do të jenë të detyruar të kthejnë mbrapsht të gjithë ose çdo pjesë të vlerës së përftuar.

Nëse përfituesi i grantit ndërpret kontratën ose braktis projektin, ai është i detyruar të kthejë mbrapsht të gjithë vlerën e përftuar të grantit.

**Shtojca 1: Vizioni dhe objektivat e Peizazhit të Mbrojtur Lumi Buna**

**Vizioni**: Menaxhimi i PMLB-së ka për qëllim të ruajë vlerat e tij ekologjike dhe kulturore, ndërkohë që zhvillon mundësitë e pashfrytëzuara të veprimtarive ekonomiko-shoqërore të lidhura drejtpërdrejt me përdorimin e qëndrueshëm të shërbimeve të ofruara nga ekosistemi i Peizazhit të Mbrojtur.

Si rrjedhojë, janë përcaktuar dy objektiva kryesore për menaxhimin e Peizazhit të Mbrojtur siç paraqiten më poshtë:

Objektivi 1: Ruajtja e vlerave ekologjike dhe kulturore

* Ruajtja e kullotave
* Ruajtja e natyrës së egër
* Ruajtja e burimeve natyrore

Objektivi 2: Zhvillimi i jetesës në bazë të përdorimit të qëndrueshëm të shërbimeve të ekosistemit

* Zhvillimi i sektorëve të bujqësisë dhe blegtorisë
* Zhvillimi i sektorit të turizmit
* Zhvillimi i furnizimeve të sigurta me ujë të pijshëm

Shtojca 2

**GRANTET E VOGLA PËR ZHVILLIMIN EKONOMIKO-SHOQËROR DHE RESTAURIMIN E HABITATEVE/EKOSISTEMIT**

**Formulari i aplikimit**

1. **Informacioni për aplikuesin**

Emri i Aplikuesit:

Adresa, telefoni, email-i:

Statusi (firmë, OJQ, individ, etj.):

Personi përgjegjës për zbatimin e projektit:

*Përvoja e organizatës*

*Përshkruani përse ju/organizata juaj është mjaft e përshtatshme për të kryer këtë projekt. Çfarë përvoje përkatëse keni për të adresuar problemin e ruajtjes që ka për qëllim të adresojë ky projekt? (maksimumi 200 fjalë)*

|  |
| --- |
|  |

*Projektet e kaluara përkatëse*

*Jepni një përshkrim të shkurtër të projekteve të mëparshme (maksimumi 3) në të cilat ka qenë e përfshirë organizata juaj dhe që lidhen me këtë aplikim. (maksimumi 300 fjalë)*

|  |
| --- |
|  |

1. **Titulli i Projektit (duhet të jetë i shkurtër, i kufizuar vetëm në një rresht)**

|  |
| --- |
|  |

*Kohëzgjatja e Projektit*

|  |  |  |
| --- | --- | --- |
| Kohëzgjatja: *(nuk duhet të tejkalojë 11 muaj)* | Fillimi: DD/MM/VVV | Përfundimi: DD/MM/VVV |

*Kërkesa për financimin nga PGV-ja*

|  |  |  |
| --- | --- | --- |
| *Buxheti total i projektit* | *Kontributi vetjak* | *Kërkesa për financimin nga PGV-ja* |

1. **Zgjidhni prioritetin tematik**

|  |  |
| --- | --- |
| Restaurimi bregdetar dhe zbatimi i Zgjidhjeve të Mbështetura tek Natyra |  |
| Skemat e stimujve agro-mjedisorë/të kursimit të ujit duke përfshirë përmirësimin e qëndrueshmërisë së sistemeve të ujitjes |  |
| Zhvillimi i turizmit të qëndrueshëm |  |
| Zhvillimi i peshkimit |  |

1. **Zona e PMLB-së e cila do të përfitojë nga zbatimi i projektit**

*Vendodhja e projektit*

*Përcaktoni vendodhjen gjeografike ku do të zhvillohen veprimtaritë e projektit, duke treguar nëse zona përfshin ndonjë habitat prioritar. Për projekte të restaurimit të habitateve/të shkallës së gjerë, ju lutemi siguroni koordinatat GPS dhe një hartë të vendodhjes dhe kufijve të projektit. (maksimumi 250 fjalë)*

|  |
| --- |
|  |

1. **Vendodhja e veprimtarive të projektit** (Bashkia, rrethi, fshati, adresa, nëse është e zbatueshme)

|  |
| --- |
|  |

1. **Sa njerëz do të përfshihen në zbatimin e projektit**

*Stafi kryesor i projektit*

*Ju lutemi përfshini stafin e projektit; shtoni rreshtat sipas nevojës.*

|  |  |
| --- | --- |
| Emri: | Pozicioni në projekt: |
|  |  |
|  |  |

*Ju lutemi tregoni nëse projekti përfshin nën-kontraktimin dhe nëse po jepni detaje.*

|  |
| --- |
|  |

1. **Sa njerëz do të përfitojnë**

*Aktorët dhe përfituesit e projektit*

*Ju lutemi tregoni se cilët aktorë planifikoni të përfshini në projekt. Tregoni sa njerëz/familje do të përfitojnë nga projekti dhe si. Llogarisni me shifra përfituesit direkt dhe indirekt si dhe klasifikimin sipas gjinisë dhe moshës ku të jetë e mundur (maksimumi 400 fjalë)*

|  |
| --- |
|  |

1. **Përshkrimi i projektit** (përshkruani hap pas hapi veprimtaritë të cilat do të çojnë në rezultatin përfundimtar, përshkruani se çfarë lloj burimesh nevojiten në mënyrë që të zbatohet projekti juaj. Cili do të jetë konsumatori i shërbimit/produkteve tuaja? Maksimumi - 1 faqe)

|  |
| --- |
|  |

1. **Zgjidhni se cilin objektiv adreson projekti dhe** përshkruani se çfarë do të arrihet përmes projektit, përshkruani një rezultat – ndikim ose ndryshim që supozohet të sjellë projekti (Maksimumi - ½ faqe)

|  |  |
| --- | --- |
| Objektivi 1 | Objektivi 1: Ruajtja e vlerave ekologjike dhe kulturore  • Ruajtja e kullotave  • Ruajtja e natyrës së egër  • Ruajtja e burimeve ujore |
| Objektivi 2 | Zhvillimi i jetesës i bazuar në përdorimin e qëndrueshëm të shërbimeve të ekosistemit  • Zhvillimi i sektorëve të bujqësisë dhe blegtorisë  • Zhvillimi i sektorit të turizmit  • Zhvillimi i furnizimeve të sigurta me ujë të pijshëm |
|  | |

1. **Justifikimi se si projekti kontribuon ndaj objektivave të PMLBV-së** (1/3 faqe)

|  |
| --- |
|  |

1. **Ndikimet ekonomiko-shoqërore dhe mjedisore** (përshkruani se si kushtet tuaja shoqërore ose ekonomike do të përmirësohen si rezultat i projektit dhe çfarë lloj ndikimi pozitiv do të ketë ai në mjedisin/natyrën në të cilën ju jetoni ose punoni. Maksimumi - ½ faqe)

|  |
| --- |
|  |

1. **Rezultati i projektit do të zgjasë për** 
   1. 1 vit
   2. 3-5
   3. Më shumë se 5
2. **Si e shihni të ardhmen/qëndrueshmërinë e projektit tuaj** (1/3 faqe)

|  |
| --- |
|  |

1. **Buxheti i projektit**

Vlera totale e projektit:

Vlera e kërkuar:

Bashkë-financimi nga aplikuesi:

|  |  |  |  |  |  |
| --- | --- | --- | --- | --- | --- |
| Përshkrimi i kostove (materiale, shërbime, punë) | Sasia | Çmimi i njësisë | Çmimi total | Vlera e kërkuar | Bashkë-financimi |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
| Shuma Totale |  |  |  |  |  |